Roberto Acuña

Roberto Miguel Acuña Cabello, nado en Avellaneda o 25 de marzo de 1972, é un futbolista arxentino nacionalizado paraguaio. Xoga de centrocampista e o seu actual equipo é o 12 de Octubre.

Alcumado El Toro debido á súa forza e presenza no centro do campo, pasou varios anos como profesional na Liga española, xogando no Real Zaragoza e no Deportivo da Coruña, sendo a segunda etapa desafortunada.

 Traxectoria 
De moi novo Acuña emigrou a Paraguai, onde comezou a xogar no Club Nacional en 1989. Despois de cinco anos, decidiu adquirir a cidadanía do país para xogar coa selección nacional, chegando a ser o segundo xogador que máis veces xogou na historia de Paraguai, só superado polo defensa central Carlos Gamarra.

Posteriormente, Acuña xogou catro tempadas na Arxentina, con Argentinos Juniors, Independiente e Boca Juniors, antes de trasladarse a Europa en 1997, onde foi contratado polo Real Zaragoza. Cos aragoneses foi un dos piares no centro do campo, axudando a conseguir a Copa do Rei en 2001 e anotando 20 goles en 5 tempadas, só en liga. Este mesmo ano conseguiu o premio ao Futbolista paraguaio do ano.

En consecuencia, Acuña chamou a atención do Deportivo da Coruña, que contratou ao xogador por cinco tempadas pagando 11 millóns de euros, a pesar de que tiña que cumprir unha sanción de cinco partidos da campaña anterior, na que o Real Zaragoza descendeu."Deportivo swoop for Acuña" Cos galegos, porén, nunca apareceu máis de 7 veces en liga durante a súa estadía, contando tamén coas lesións"Acuña despair for Deportivo" e as dúas cesións que sufriu (Elche CF e Al Ain)."Deportivo return for 'Toro'"

Inicialmente Acuña retirouse en 2007, rematando a súa carreira en Paraguai xogando no Club Olimpia de Asunción. Porén, en 2009 saíu da inactividade firmando co Club Rubio Ñu.

 Selección nacional 
Defensa como Gamarra, Acuña participou en tres Mundiais de fútbol, participando en 97 partidos e marcando 5 goles.

Apareceu en tódolos partidos durante as tres edicións e foi o primeiro paraguaio en ser expulsado dun Mundial, despois de darlle un codazo a Michael Ballack no derradeiro minutos dos dezaseisavos de final, expulsado por dobre tarxeta amarela.

 Palmarés 
 Club 
 Independiente:
 Supercopa Suramericana: 1995
 Zaragoza:
 Copa do Rei: 2000–01

 Individual 
 Futbolista paraguaio do ano: 2001

 Notas 

 Véxase tamén 
 Ligazóns externas 
 Datos do xogador en bdfutbol.com
 Datos do xogador en national-football-team.com

Categoría:Nados en 1972
Categoría:Nados en Avellaneda
Categoría:Futbolistas da Arxentina
Categoría:Futbolistas de Paraguai
Categoría:Centrocampistas de fútbol
Categoría:Xogadores do Club Nacional
Categoría:Xogadores do Argentinos Juniors
Categoría:Xogadores do CA Boca Juniors
Categoría:Xogadores do CA Independiente
Categoría:Xogadores do Real Zaragoza
Categoría:Xogadores do Deportivo da Coruña
Categoría:Xogadores do Elche CF
Categoría:Xogadores do Al Ain SSC
Categoría:Xogadores do CA Rosario Central
Categoría:Xogadores do Club Olimpia
Categoría:Xogadores do Club Rubio Ñu
Categoría:Xogadores da selección de fútbol de Paraguai